පළාත් සභා මාසික රැස්වීමේදී මෙලෙස විපක්ෂයේ අසුන් ගත්තේ හිටපු ප්‍රධාන අමාත්‍ය ශෂීන්ද්‍ර රාජපක්ෂ, සභානායක සුදර්ශන දෙණිපිටිය සහ එකාබද්ධ විපක්ෂයට සහාය පලකරන ,පළාත් සභා මන්ත්‍රී කුමාරසිරි රත්නායකයි.පසුගියදා පැවති කලාවැව නිදහස් පක්ෂ බල මණ්ඩල රැස්වීමට එක්වෙමින් ඌව පළාත් ප්‍රධාන අමාත්‍ය චාමර සම්පත් දසනායක පළාත් සභා මන්ත්‍රීවරුන් මිලට ගත හැකි ආකාරය පැහැදිලි කළ අතර ඊයේ නාච්චිදූව ප්‍රදේශයේ පැවති අනුරාධපුර - නැගෙනහිර ආසන බල මණ්ඩල රැස්වීමට එක්වෙමින් ඔහු එම කතාවම යළි සිදුකළා.මෙම ප්‍රකාශය නිසා ඌව පළාත් සභාවේ මැති ඇමතිවරුන්ට අවමානයක් සිදුවී ඇති බැවින් ප්‍රධාන අමාත්‍යවරයාට එරෙහිව අද මන්ත්‍රීවරුන් පිරිසක් විශ්වාසභංග යෝජනාවක් භාර දෙනු ලැබුවා.